CELEX: 62020CN0507
Language: hr
Date: 2020-10-08 00:00:00
Title: Predmet C-507/20: Zahtjev za prethodnu odluku koji je 8. listopada 2020. uputio Pécsi Törvényszék (Mađarska) – FGSZ Földgázszállító Zrt./Nemzeti Adó- és Vámhivatal Fellebbviteli Igazgatósága

25.1.2021   
            
            
               HR
            
            
               Službeni list Europske unije
            
            
               C 28/16
            
         
      Zahtjev za prethodnu odluku koji je 8. listopada 2020. uputio Pécsi Törvényszék (Mađarska) – FGSZ Földgázszállító Zrt./Nemzeti Adó- és Vámhivatal Fellebbviteli Igazgatósága
      (Predmet C-507/20)
      (2021/C 28/24)
      Jezik postupka: mađarski
      
         Sud koji je uputio zahtjev
      
      Pécsi Törvényszék
      
         Stranke glavnog postupka
      
      
         Tužitelj: FGSZ Földgázszállító Zrt.
      
         Tuženik: Nemzeti Adó- és Vámhivatal Fellebbviteli Igazgatósága
      
         Prethodno pitanje
      
      Je li u skladu s temeljnim načelima proporcionalnosti, porezne neutralnosti i djelotvornosti – osobito uzimajući u obzir točku 63. mišljenja nezavisne odvjetnice J. Kokott u predmetu Biosafe – Indústria de Reciclagens (C-8/17, EU:C:2017:927), točku 27. presude od 23. studenoga 2017., Di Maura (C-246/16, EU:C:2017:887), i točku 36. presude od 22. veljače 2018., T-2 (C-396/16, EU:C:2018:109), te imajući u vidu činjenicu da država članica ne može na ime PDV-a naplatiti iznos veći od onog koji je stvarno primio isporučitelj robe odnosno pružatelj usluge za predmetnu isporuku robe odnosno predmetno pružanje usluge – praksa države članice u skladu s kojom ona, pozivajući se na učinak ex tunc smanjenja porezne osnovice koje se primjenjuje u slučaju konačnog neplaćanja u skladu s člankom 90. stavkom 1. Direktive o PDV-u (1), računa petogodišnji zastarni rok, predviđen njezinim općim propisom, u kojem je moguće smanjenje porezne osnovice, od trenutka prvotne isporuke robe, a ne od trenutka u kojem je određeni dug postao nenaplativ te po isteku navedenog zastarnog roka poreznom obvezniku koji je u dobroj vjeri oduzima pravo na smanjenje porezne osnovice na temelju konačno nenaplativnog duga, u okolnostima u kojima od trenutka isporuke robe do trenutka u kojem je dug postao konačno nenaplativ može proći više godina i u kojima propis države članice, u trenutku u kojem je dug postao konačno nenaplativ, nije dopuštao – protivno pravu Zajednice – smanjenje porezne osnovice na temelju takvog duga?
      
         (1)  Direktiva Vijeća 2006/112/EZ od 28. studenoga 200l6. o zajedničkom sustavu poreza na dodanu vrijednost (SL 2006., L 347, str. 1.) (SL, posebno izdanje na hrvatskom jeziku, poglavlje 9., svezak 1., str. 120.)